Ebaseaduslik rändevoog kimbutab nüüd Lätit, Leedu saadab 20 piirivalvurit appi seda tõrjuma. Eesti on ohu korral kaitsetu
#000000
Valgevene algatatud hübriidsõda pole vaibunud ka Ukraina sõja ajal, pikka aega Poolat ja Leedut kummitanud rändevoog ähvardab nüüd Läti suunal intensiivistuda.
#000001
Leedu saadab rekordilise ebaseadusliku rändevoo takistamiseks Lätile appi 20 piirivalvurit, ütles siseministri asetäitja Arnoldas Abramavičius esmaspäeval. “Olemas on esialgne otsus saata Lätile appi kuni 20 piirivalvurit,” ütles aseminister BNS-ile.
#000002
Läti teatas pühapäeval 256 ebaseaduslikust piiriületuse katsest. Leedus on viimastel nädalatel tuvastatud päevas vaid üksikud katset ebaseaduslikult riiki siseneda.
#000003
Sel aastal on Leedu saatnud Valgevene piirilt tagasi 1600 illegaalset migranti, eelmisel aastal saadeti tagasi 11 200 migranti. (BNS)
#000004
Läti ja Leedu rõhuvad hübriidsõja tõrjumisel just illegaalide tagasisurumisele, Eesti aga sõlmis PPA koostöölepingu ÜRO pagulaste ülemvoliniku ameti (UNHCR) Põhja- ja Baltimaade esindusega, mis annab esindusele õiguse jälgida Eesti piiril toimuvat. Reaalselt tähendab see seda, et pseudoinimõiguslased hakkavad Eestit sundima illegaale vastu võtma, et siis juba siin nende taotlusi menetlema hakata, mis tähendabki otsest vastuvõttu. Poola, Leedu ja Läti on sellised parasiidid seni oma piiritsoonist eemal hoidnud.
#000005